29/12/2020 | Administración LocalMunicipal
Cambre
Aprobación definitiva das bases do XII concurso de escaparates do Nadal 2020/2021 do Concello de Cambre, enmarcado dentro da campaña de dinamización comercial da Área de Desenvolvemento Socioeconómico.

O Pleno municipal, na súa sesión ordinaria do día 29 de outubro de 2020, acordou aprobar inicialmente as bases de desenvolvemento e participación no XII Concurso de Escaparates de Nadal do Concello de Cambre 2020/2021, enmarcado dentro da campaña de dinamización comercial da Área de Desenvolvemento Socioeconómico, e abrir un prazo de información pública e audiencia aos interesados de trinta días hábiles a partir do día seguinte á publicación do anuncio de aprobación inicial no Boletín Oficial da Provincia, co fin de que puideran presentarse as reclamacións e suxestións que estimasen oportunas, segundo o establecido no art.49 da Lei 7/1985, do 2 de abril, reguladora de bases de réxime local. O anuncio de aprobación inicial publicouse no Boletín Oficial da Provincia de A Coruña núm.186, do 4 de novembro de 2020. Expostas ao público durante trinta días, non se presentou ningunha reclamación ou suxestión, polo que, de conformidade co establecido no art.49 da Lei 7/1985, do 2 de abril, enténdense definitivamente aprobadas. A teor do previsto no artigo 70.2 da Lei 7/1985, reguladora das bases do réxime local, e artigo 196.2 do Real decreto 2568/1986, do 28 de novembro, publícase integramente o texto das bases reguladoras no Boletín Oficial da Provincia, facendo constar que contra este acordo non procede recurso en vía administrativa, se ben poderá impugnarse directamente ante a xurisdición contencioso - administrativa. O prazo para interpoñer o recurso contencioso - administrativo é de dous meses, contados desde o día seguinte ao da publicación no Boletín Oficial da Provincia, e deberá presentarse ante a Sala do Contencioso Administrativo do Tribunal Superior de Xustiza de Galicia, isto de conformidade co previsto no artigo 10.1. b) da Lei 29/1998, reguladora da xurisdición contencioso - administrativa. Bases de desenvolvemento e participación no XII Concurso de Escaparates de Nadal Concello de Cambre 2020/2021 Primeira.- Obxecto e finalidade. Esta iniciativa ten por obxecto incentivar aos establecementos do municipio para que decoren os seus locais, tendo en conta a importancia que ten a súa imaxe sobre os compradores e polo tanto sobre o volume de vendas, especialmente nestas datas tan sinaladas. A finalidade polo tanto, é facer que a oferta comercial e de servizos sexan atractivos para os consumidores e, á súa vez, mellorar a humanización dos espazos comerciais no municipio. Segunda.- Participantes. Poderán participar neste concurso todos os establecementos comerciais, servizos e hostalería que desenvolvan a súa actividade económica no termo municipal de Cambre e que reúnan os seguintes requisitos: · Ter cumpridos todos os requisitos para o exercicio da actividade. · Ter un establecemento aberto ao público. · Ter escaparate decorado con motivos de Nadal como mínimo durante o período comprendido entre o 14 de decembro de 2020 e o 5 de xaneiro de 2021. Terceira.- Inscrición e presentación de solicitudes. Para participar no concurso, deberán presentar no Rexistro do Concello de Cambre unha solicitude de inscrición, segundo o modelo creado para tal efecto e que se inclúe como anexo I a estas bases. A solicitude poderá presentarse tamén na sede electrónica do Concello de Cambre: https://sede.cambre.es/opencms/gl/A solicitude deberá presentarse polo autónomo ou empresario individual ou polo representante legal da empresa, en caso de que o participante sexa unha persoa xurídica. Unha vez rematado o prazo de inscrición elaborarase unha listaxe de establecementos participantes. Cuarta.- O prazo de inscrición. Dende o día 1 ao día 15 de decembro de 2020. Quinto.- Premios. Establécense dous categorías de premios dotados coas seguintes contías: a) Primeira categoría: Premios (1º, 2º e 3º) · Primeiro premio: 900,00 euros (novecentos euros). · Segundo premio: 700,00 euros (setecentos euros). · Terceiro premio: 500,00 euros (cincocentos euros). b) Segunda categoría Accésits · Accésit á orixinalidade: 400,00 euros (catrocentos euros). · Accésit á colaboración entre participantes: 700,00 euros (setecentos euros). · Accésit ao máis sostible: 400,00 euros (catrocentos euros). · Accésit á adecuación ao produto: 400,00 euros (catrocentos euros). Ao importe destes premios aplicaranse as retencións previstas na normativa vixente. Sexta.- Desenvolvemento do concurso.6.1. Unha vez rematado o prazo de inscrición elaborarase a listaxe de admitidos no XII concurso de escaparates do Nadal 2020/2021 que será publicado na páxina web municipal.6.2. Os establecementos que participen no concurso estarán identificados con un cartel que indique a súa participación e que lles será entregado polo Concello de Cambre. Deberá colocarse nun lugar ben visible do escaparate.6.3. As decoracións dos establecementos serán examinadas polo xurado a partir do día 16 de decembro de 2020 e/ou hábiles sucesivos, se fora necesario.6.4. Os establecementos participantes comprométense a manter os seus escaparates decorados dende o inicio da campaña de Nadal ata o día 5 de xaneiro de 2021, e non poderán modificalo ao longo do período anteriormente citado.6.5. Criterios de adxudicación dos premios Primeira categoría: 1º, 2º e 3º A adxudicación dos premios primeiro, segundo e terceiro farase en función dos puntos a outorgar para cada un dos seguintes criterios: · A creatividade da decoración: ata 3 puntos. · A orientación comercial da decoración: ata 3 puntos. · A iluminación do establecemento: ata 3 puntos. · A composición e adecuada distribución espacial: ata 3 puntos. Segunda categoría: Accésits · A adxudicación do Accésit á orixinalidade farase tendo en conta unicamente dito criterio. · A adxudicación do Accésit á colaboración farase tendo en conta a cooperación e coordinación entre establecementos participantes na realización da decoración, servizos comúns etc. · A adxudicación do accésit á sostenibilidade farase tendo en conta o criterio de economía sostible é dicir, o respecto co medio ambiente e o uso racional dos recursos naturais, etc. · A adxudicación do accésit á adecuación do escaparate ao produto farase tendo en conta a relación entre a decoración do escaparate e os produtos ou servizos comercializados. Só poderá obterse un premio ou accésit por participante agás o accésit á colaboración que poderá ser compatible cos premios da primeira e segunda categoría.6.6. O fallo do xurado será inapelable e farase público antes do día 30 de decembro de 2020. O xurado resérvase o dereito a declarar os premios desertos se o considera oportuno. A participación suporá a aceptación da decisión do xurado. Calquera circunstancia non prevista será resolta pola organización ou o xurado, segundo corresponda, sendo a súa decisión inapelable. O resultado do concurso, que quedará reflectido na acta correspondente e darase a coñecer a través de anuncio na páxina web do Concello de Cambre e nas redes sociais.6.7. Con carácter previo ao outorgamento dos premios, comprobarase que os premiados propostos polo xurado estean ao corrente das súas obrigas tributarias municipais, estatais e coa Seguridade Social e que non sexan debedores á facenda municipal polo reintegro de subvencións. O participante, mediante a sinatura da súa solicitude de participación no concurso, autoriza ao concello a realizar as comprobacións oportunas. O alcalde, ou concelleiro en quen delegue, ditará resolución de aprobación de concesión dos premios. Posteriormente ditarase resolución de recoñecemento e liquidación das obrigas en concepto de premios do XII concurso de escaparates do Nadal 2020/2021, así como do seu aboamento. Os premios daranse a coñecer a través da páxina web do concello e redes sociais 6.8. Non poderán obter a condición de premiadas as persoas ou entidades nas que non concorran as circunstancias que permitan cualificalos como beneficiarios segundo o disposto no artigo 13 da lei 38/2003 xeral de subvencións, no artigo 10 da lei 9/2007 de subvencións de Galicia e demais normativa aplicable.6.9. Os premios faranse efectivos mediante transferencia bancaria aos premiados e estarán suxeitos ás retencións previstas pola lexislación vixente en materia tributaria. Para a realización do pagamento deberá presentarse polo beneficiario certificado do núm. IBAN de conta corrente titularidade do premiado. Sétima.- O xurado. O xurado estará composto polo concelleiro delegado da Área de Desenvolvemento Socioeconómico, con voz pero sen voto e, polo menos, dous representantes do mundo comercial, artístico, deseño e decoración, ou equivalentes especializados se é o caso, na implantación de técnicas de merchandising e/ou no tratamento da imaxe. Oitava.- Aceptación das bases. O feito de participar nesta acción de promoción comercial significa aceptar as bases establecidas polo Concello de Cambre, que se publicarán no Boletín oficial da provincia da Coruña e que se atoparán expostas na páxina web municipal www.cambre.es.Ditas bases poden ser consultadas por calquera persoa interesada. Para calquera aclaración, establécense os seguintes teléfonos de contacto: Axencia de Desenvolvemento Local: 981 613 196 / 981 613 128 adl@cambre. org ANEXO I SOLICITUDE DE PARTICIPACIÓN NO XII CONCURSO DE ESCAPARATES DO NADAL 2020 Declaro que os datos anteriores son certos e que coñezo e acepto as bases deste concurso. A presentación da presente solicitude comporta a autorización ao Concello de Cambre para a obtención das certificacións de estar ao corrente nas obrigas establecidas na base sexta, que deben emitir a Axencia Estatal da Administración Tributaria, a Tesourería Xeral da Seguridade Social, a Consellería de Facenda da Xunta de Galicia e para comprobar de oficio que estean ao corrente do cumprimento das súas obrigas fiscais co Concello de Cambre. A presentación da presente comportará a autorización para a obtención das fotografías das persoas ou establecementos participantes. Cambre, ___________ de __________________ de 20__ Sinatura do titular ou representante legal Sr. Alcalde - Presidente do Concello de Cambre (A Coruña) De acordo co disposto na Lei orgánica 3/2018 de protección de datos de carácter persoal e garantía dos dereitos dixitais, os datos facilitados serán tratados pola Entidade Local coa finalidade de poder atender á súa solicitude. Os devanditos datos serán tratados de xeito confidencial, e só poderán ser cedidos nos casos contemplados na Lei. Comunicámoslle que pode exercer os dereitos de acceso, rectificación, supresión, oposición, limitación ao tratamento e portabilidade dos seus datos, usando o formulario de contacto da Sede Electrónica do Concello de Cambre. NOTA: Os prazos de solicitude quedarán condicionados á aprobación definitiva das Bases da convocatoria pública do XII Concurso de Escaparatismo 2020- 2021, e da súa convocatoria. Cambre, 22 de decembro de 2020 O concelleiro delegado da Área de Desenvolvemento Socioeconómico P. D. (R. A. núm.1323/2019, do 1 de xullo) Diego Alcantarilla Rei